Un polițist de 57 de ani din Constanța a fost oprit în trafic pentru că a condus haotic și a refuzat testarea cu etilotestul.
Bărbatul nu se afla în timpul programului de lucru și a fost oprit după ce o persoană a sunat la 112 să anunțe că un șofer circulă imprudent și reprezintă un pericol, conform observatornews.
Polițistul a refuzat testarea cu etilotestul, dar și recoltarea probelor biologice de la o unitate medicală.
Acestuia i s-a întocmit un dosar penal pentru comiterea infracțiunii de a refuza sau sustrage prelevarea probelor biologice. După acest incident, la nivelul Inspectoratului de Poliţie Judeţean Constanţa se fac cercetări prin Biroul de Control Intern.